На основу члана 36. став 7. Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању поступка јавне набавке број 404-67/2019-04 од 25.12.2019. године, Општинска управа општине Љубовија, дана 27.12.2019. године објављује:

**ОБАВЕШТЕЊЕ  
о покретању преговарачког поступка  
без објављивања позива за подношење понуда**

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста предмета набавке**: услуге

**Опис предмета јавне набавке, назив и ознака из општег речника набавке:** Додатни радови на реконструкцији управног објекта Спортског комплекса ФК Дрина, општина Љубовија, редни број ЈН 62/2019

Назив и ознака из општег речника набавке: 455454000 – радови на реконструкцији

**Основ за примену преговарачког поступка:** члан 36. став 1. тачка 2) ЗЈН

**Подаци који оправдавају примену преговарачког поступка**:

Општина Љубовија и Канцеларија Уједињених Нација за пројектне услуге ( УНОПС) закључиле су Уговор о донацији за Реконструкцију инфраструктуре спортских објеката у складу са стаандардима енергетске ефикасности број:400-254/18-01 од 18.10.2018. године.

У оквиру реализације закљученог Уговора, Општинска управа општине Љубовија спровела је отворени поступак јавне набавке радова на реконструкцији управног објекта Спортског комплекса ФК Дрина, општина Љубовија, редни број ЈН 37/2019, а све у скаладу са стандардима енергетске ефикасности. Након окончања поступка јавне набавке закључен је уговор са понуђачемРадмонт д.о.о. Бајина Башта, број: 404-40/2019-04 од 17.09.2019. године и Анекс Уговора број: 404-40/2019-04 од 28.11.2019. године. Након тога, у току извођења радова јавила се потреба за извођењем додатних радова који нису били предвиђени пројектном документацијом, са чим су се сагласили Министарство, УНДП и надзорни орган. Чланом 36. став 1 тачка 5) Закона о јавним набавкама прописано је да наручилац може спроводити преговарачки поступак без објављивања позива за подношење понуде у случају додатних услуга или радова који нису били укључени у првобитни пројекат или у првобитан уговор о јавној набавци, а који су због непредвидљивих околности постали неопходни за извршење уговора, под условом да се уговор закључи са првобитним извођачем радова и да укупна вредност свих додатних радова није већа од 15% од укупне вредности уговора, као и да се такви додатни радови не могу раздвојити, у техничком или економском погледу од прве јавне набавке, а да се при томе не проузрокују несразмерно велике техничке тешкоће или несразмерно велики трошкови за наручиоца, или су такви радови, које би наручилац могао набавити одвојено од извршења овог уговора, неопходни за извршење првобитног уговора о јавној набавци. Због свега напред наведеног, Општинска управа као наручилац, дана 06.12.2019. године, обратила се Управи за јавне набавке захтевом за мишљење о основаности примене преговарачког поступка без објављивања позива за подношење понуда по основу члана 36. став 1. тачка 5) Закона о јавним набавкама („Службени гласник РС“, бр.124/12, 14/15, 68/15). Након разматрања захтева и увида у приложену документацију, Управа за јавне набавке дала је позитивно мишљење о испуњености услова за примену напред наведеног поступка јавне набавке, број 404-02-5564/19 од 17.12.2019. године, заведено код наручиоца под бројем 404-65/2019-04 од 23.12.2019. године.

1. **Позив за подношење понуда упућује се следећем понуђачу:**

**- Радмонт д.о.о. Бајина Башта**, ареса: Миленка Топаловића 74, 31250 Бајина Башта; ПИБ:109118961 матични број: 21128422.

**Лице за контакт**: Кирило Јовић, сарадник на пословима јавних набавки, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404-67/2019-04

Датум: 27.12.2019. године

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**